als_Latn dik_Latn sag_Latn
Deri më tani katër funksionarë në nivele drejtuese janë spastruar nga ministrat teknikë.
1.Drejtori i Përgjithshëm i Postës Shqiptare, Majlind Lazimi, është shkarkuar ditën e djeshme nga Zv/kryeministrja Ledina Mandija, e cila drejton Task-Forcën për vëzhgimin e përfshimit të punonjësve të administratës gjatë procesit zgjedhor.
Si anëtar i LSI, Lazimi ka mbajtur dhe më parë poste të rëndësishme në qeverinë Berisha – Meta.
Ai u shkarkua pasi ushtroi presion mbi punonjësit e tij të përfshiheshin në fushatën zgjedhore të LSI.
2.Edmond Ndou, Kryeregjistruesi i Shkodrës, është shkarkuar të enjten nga Ministri teknik i Drejtësisë pasi dyshohet se ka qenë në mënyrë aktive pjesëmarrës në i fushatës së LSI-së në Shkodër.
Ai renditet në vendin e tetë në listën e kandidatëve për deputetë i kësaj force politike në këtë qark.
3.Julinda Ferracaku, Drejtoresha e Qendrës Shëndetësore Nr. 1 në Lushnje është shkarkuar nga detyra pasi dyshohet se ka marrë pjesë në një miting të Partisë Socialiste, por dyshohet se ajo është aktiviste e Lëvizjes Socialiste për Integrim.
4.Ministria e Arsimit është duke vëzhguar për fakte mbi përgjegjësen e Zyrës Arsimore në Bulqizë, Bedrie Manjanin, pasi edhe kjo e fundit është pjesë e Lëvizjes Socialiste për Integrim.
Mësohet se ministrat teknikë të Bashës nuk kanë vendosur t’i lënë gjërat vetëm me disa shkarkime, por janë duke përgatitur dosjet për t’i çuar në Prokurori dhe për t’i ndjekur këta persona penalisht.
als_Latn als_Latn als_Latn als_Latn als_Latn als_Latn als_Latn als_Latn als_Latn